Barroso-kommisjonen

Barroso-kommisjonen var Europakommisjonen som styrte fra 22. november 2004 til 1. november 2014. José Manuel Barroso var president og hadde med seg 27 kommissærer, én fra hvert EU-land med unntak av Barrosos hjemland, Portugal.

Kommissærer
De 28 kommissærene med funksjonstid til 1. november 2014 var:
 José Manuel Barroso (Portugal), president
 Catherine Ashton (Storbritannia), visepresident og EUs høyrepresentant for utenrikssaker og sikkerhetspolitikk
 Viviane Reding (Luxembourg), visepresident og kommissær for justis, grunnleggende rettigheter og EU-borgerskap
 Joaquín Almunia (Spania), visepresident og kommissær for konkurranse
 Siim Kallas (Estland), visepresident og kommissær for samferdsel
 Neelie Kroes (Nederland), visepresident og kommissær for digital dagsorden
 Antonio Tajani (Italia), visepresident og kommissær for næringsliv og entreprenørskap
 Maroš Šefčovič (Slovakia), visepresident og kommissær for administrative saker og kontakt mellom institusjonene
 Olli Rehn (Finland), kommissær for økonomiske spørsmål og pengepolitikk. (2010–2014)
 Jyrki Katainen (Finland), kommissær for økonomiske spørsmål og pengepolitikk. (2014)
 Janez Potočnik (Slovenia), kommissær for miljø
 Andris Piebalgs (Latvia), kommissær for utvikling
 Michel Barnier (Frankrike), kommissær for det indre marked og tjenester
 Androulla Vassiliou (Kypros), kommissær for utdanning, kultur, språklig mangfold og ungdom
 Algirdas Šemeta (Litauen), kommissær for skatt, toll, revisjon og bekjempelse av svindel
 Karel De Gucht (Belgia), kommissær for handel
 Máire Geoghegan-Quinn (Irland), kommissær for forskning, innovasjon og vitenskap
 Janusz Lewandowski (Polen), kommissær for økonomisk planlegging og budsjett
 Maria Damanaki (Hellas), kommissær for fiskeri og maritime saker
 Kristalina Georgieva (Bulgaria), kommissær for internasjonalt samarbeid, bistand og krisehåndtering
 Günther Oettinger (Tyskland), kommissær for energi
 Johannes Hahn (Østerrike), kommissær for regionalpolitikk
 Connie Hedegaard (Danmark), kommissær for klimaspørsmål
 Štefan Füle (Tsjekkia), kommissær for utvidelse og naboskapspolitikk
 László Andor (Ungarn), kommissær for sysselsetting, sosialpolitikk og inkludering
 Cecilia Malmström (Sverige), kommissær for innenrikssaker
 Dacian Cioloş (Romania), kommissær for landbruk og distriktsutvikling
 Tonio Borg (Malta), kommissær for helse
 Neven Mimica (Kroatia), kommissær for forbrukerspørsmål

Referanser

Europakommisjonen
Etableringer i 2004
Opphør i 2014